Дзякуй Сашы за турнір, але і даволі крыўдна зараз. У трэцім сэце Гарсья ўжо асабліва і не рашала, бо адчувальна фізічна падсела. І можна было яе браць цёпленькай. Толькі праблема ў тым, што заўсёды двухжыльная Саша падсела таксама. Прычым не непасрэдна ў фізіцы, а, хутчэй, аказалася спустошанай псіхафізічна. А значыць, над псіхалогіяй трэба сур'ёзна працаваць. Бо сёння ад самага пачатку была зусім не тая Саша, што ў папярэдніх дзвюх гульнях. Там была ўпэўненая ў сабе, а тут перанапружаная, "драўляная", з няскладнымі рухамі. Адсюль куча памылак. Ясна, што супраць францужанкі гуляць было значна складаней, чым у тых матчах, але відавочная была і вялікая колькасць рэальна нявымушаных памылак.